[{"text_idx": "#000000", "text": "FMJ \u2013 u\u0308dini digiusku raamatupidamisfirma"}, {"text_idx": "#000001", "text": "Viimase paariku\u0308mne aastaga on raamatupidajate to\u0308o\u0308 va\u0308ga palju muutunud. Jah, endiselt peavad klappima deebet ja kreedit, kuid kui varem kulus raamatupidajal suurem osa to\u0308o\u0308pa\u0308evast arvete sisestamise peale, siis selline to\u0308o\u0308stiil on edumeelsetes raamatupidamisfirmades unustusse vajunud."}, {"text_idx": "#000002", "text": "\u201eAndmesisestaja to\u0308o\u0308 kaob, raamatupidaja ja\u0308a\u0308b,\u201c u\u0308tleb raamatupidamisfirma FMJ omanik ja juht Kaie Moisa. FMJ ta\u0308histab ja\u0308rgmisel aastal 25ndat su\u0308nnipa\u0308eva. Tegemist on ettevo\u0303ttega, kus ollakse u\u0308dini digiusku ning tehakse ko\u0303ik, et ka oma kliente o\u0303petada lahti u\u0308tlema PDF-arvetest, paberkaustadest ja ka\u0308sitsi andmete sisestamisest. \u201eMeie jaoks on loomulik pu\u0308u\u0308elda koguaeg sinnapoole, et to\u0308o\u0308 oleks lihtsam ja ka huvitavam,\u201c u\u0308tleb Kaie. \u201eAndmete ka\u0308sitsi sisestamine ei ole huvitav, aga raamatupidamise sisuline pool ja klientidega suhtlemine on seda kindlasti.\u201c"}, {"text_idx": "#000003", "text": "Kaie so\u0303nul la\u0308heb digiusku po\u0308o\u0308rdumine raamatupidamise maailmas uskumatult aeglaselt. On palju firmasid, kus asju tehakse umbes samamoodi nagu aastaku\u0308mneid tagasi. Seda isegi hoolimata sellest, et viimase viie aastaga on sel alal toimunud murrangulised muutused \u2013 paberarved on kadumas vo\u0303i kadunud, arved liiguvad e-postkastist otse majandustarkvarasse ja omavahel suhtlevad ning vahetavaid andmeid erinevad programmid."}, {"text_idx": "#000005", "text": "E-arvetest hakati juba aastaid tagasi ra\u0308a\u0308kima ja 2019. aastal sai nende vahetamine avalikule sektorile kohustuslikuks. Samas eraettevo\u0303tetel e-arvete vastuvo\u0303tmise kohustust pole ja endiselt leidub va\u0308ga palju ettevo\u0303tjaid, kelle arvates e-arve on e-kirja manusena saadetav PDF-fail. \u201eOn suuri eraettevo\u0303tteid, kes vo\u0303tavad e-arveid vastu, kuid va\u0308ga paljud va\u0308ikeettevo\u0303tjad ei taha selle teemaga tegeleda. Pelgavad keerulisust vo\u0303i on neil raamatupidaja, kes ei ole edumeelne. Tasapisi e-arvetega seonduv juurdub, kuid meie arvates vo\u0303iksid need muudatused toimuda palju kiiremini. Seda enam, et u\u0308ldiselt on ju Eesti inimesed va\u0308ga avatud igasugustele e-teenustele,\u201c arutleb Kaie."}, {"text_idx": "#000006", "text": "A\u0308kki on asi nn vanakooli raamatupidajates, kes kardavad, et digitiiger neilt to\u0308o\u0308 a\u0308ra vo\u0303tab? \u201eEga andmesisestajaid polegi nii palju enam vaja, aga raamatupidajad ku\u0308ll kuskile ei kao. Ta\u0308napa\u0308eval ei ole raamatupidaja mitte ainult see, kes aastaaruande kokku paneb, vaid ta on ettevo\u0303tjale no\u0303uandja, finantspartner. Tema roll on palju laiem kui lihtsalt andmete sisestamine,\u201c u\u0308tleb Kaie."}, {"text_idx": "#000007", "text": "Ta lisab, et ka klientide uuendusmeelsusega on nii ja naa. Mo\u0303ni tuleb ise ideedest pakatades ja tahab digiteerida raamatupidamise asju nii, et protsessid saaksid lihtsamaks, kiiremaks ja tegelikult ka odavamaks. Mo\u0303nele katsub Kaie mu\u0308u\u0308a mo\u0303tet, et vo\u0303iks hakata kasutama automatiseerimise hu\u0308vesid. Vo\u0303ib ka olla nii, et firmajuht tahaks va\u0308ga protsessid automaatseks muuta, kuid tema to\u0308o\u0308tajad pole veel valmis vanadest harjumustest lahti laskma."}, {"text_idx": "#000008", "text": "Pearaamatupidaja Tiina Timmotalo lisab, et ega uuele kliendile ei saa ka kohe o\u0308elda, et nu\u0308u\u0308d tuleb kogu paberimajandus unustada. No\u0303nda vo\u0303ib inimene liiga a\u0308ra ehmatada. \u201eEks ma teen talle aastaaruande vanal viisil a\u0308ra ja annan no\u0303u, kuidas paberiuputust edaspidi va\u0308ltida ja no\u0308 ja\u0308rje peale saada. Paberipatakaga vo\u0303ib tulla ku\u0308ll, aga loodan, et ja\u0308rgmine kord on paberkandjal arveid va\u0308hemalt poole va\u0308hem,\u201c muigab ta. \u201eVa\u0308ga suur probleem on kadunud paberarved. Aga kui to\u0303mmata telefoni vastav a\u0308pp ja arved kohe pildistada, siis ei saa arved enam kaduda. Alati on nii, et kui algne muudatuste vastaline asja no\u0308 ka\u0308ppa saab, on ta va\u0308ga ta\u0308nulik, sest automatiseerimine raamatupidamises muudab elu palju lihtsamaks.\u201c"}, {"text_idx": "#000009", "text": "FMJ-l on kontorid Jo\u0303hvis ja Tartus. Kahe kontori peale to\u0308o\u0308tab ettevo\u0303ttes kaheksa raamatupidajat ning igakuiseid kliente on ca 80. Muidugi leidub ka selliseid, kes tulevad korra aastas suure arvepatakaga ning soovivad vaid aastaaruande kokku panemist. Raamatupidamisfirmasid tegutseb Eestis va\u0308ga palju, kuid Kaie so\u0303nul eristub FMJ konkurentidest sellega, et tal on palju suuri kliente. Neid on erinevatelt elualadelt \u2013 majutusest, tootmisest \u2013 ning seegi lisab raamatupidaja to\u0308o\u0308le va\u0308rvi."}, {"text_idx": "#000010", "text": "Deebet ja kreedit vo\u0303ivad to\u0303epoolest panna silma sa\u0308rama ning seda on Kaie ja Tiinaga juttu ajades ka tunda. Nende kahe naise kirg on raamatupidamise uuendamine, mille a\u0308gedaim projekt on senini olnud (varem hotelliveeb.ee) raamatupidamise ta\u0308ielik automatiseerimine. Varem ka\u0308is see nagu ikka \u2013 arveid kontrolliti, sisestati, edastati ka\u0308sitsi ja nii tuhandeid kordi iga kuu. See ko\u0303ik on ammuseks unustatud, sest Hotelweb OU\u0308 soovil, koosto\u0308o\u0308s raamatupidamisfirma FMJ ja programmeerimisettevo\u0303tte BitWebiga valmis ta\u0308ielikult automatiseeritud raamatupidamislahendus. Raamatupidamisprogrammiks valiti a\u0308ritarkvara Standard Books. Ko\u0303igi nende uuenduste tulemusena valmis to\u0303ena\u0308oliselt Eesti ko\u0303ige automaatsem raamatupidamissu\u0308steem."}, {"text_idx": "#000013", "text": "Veel meeldib Tiinale, et to\u0308o\u0308tajad on koguaeg samad, mitte ei vaheldu alailma. \u201eNa\u0308ha on, et to\u0308o\u0308tajad pu\u0308sivad ja tahavad selles ettevo\u0303ttes to\u0308o\u0308tada. Mulle kui kliendile on va\u0308ga hea, kui on samad to\u0308o\u0308tajad, mitte iga korda uus inimene, kellele tuleb asju algusest peale seletama hakata,\u201c so\u0303nab ta."}, {"text_idx": "#000014", "text": "Pangaautomaatika to\u0308o\u0308tab Standard Booksis ha\u0308sti ja selleta enam ei taha."}, {"text_idx": "#000015", "text": "Pangaliidestus toimib ha\u0308sti mo\u0303lemas suunas. Va\u0308ga mugav on programmist panka tasumiste saatmine ja teistpidi tuleb programmi pangava\u0308ljavo\u0303te, mille to\u0308o\u0308tlemata kannetele on lihtne reeglid peale teha. Nii saab nt pangateenuse kande tegemise programmi hooleks ja\u0308tta."}, {"text_idx": "#000016", "text": "Kokkuvo\u0303ttes julgustavad mo\u0303lemad raamatupidajad kasutama a\u0308ra ko\u0303ike positiivset, mida pakub digimaailm. \u201eMo\u0303elge, et te saate ta\u0308nu sellele raamatupidamisteenusele kuluva raha eest tegelikult palju rohkem \u2013 te ei maksa lihtsalt andmesisestamise eest, vaid saate to\u0308o\u0308o\u0303iguse-, seadusandluse- ja finantsalast no\u0303u.\u201c"}, {"text_idx": "#000018", "text": "Hotelliveeb.ee raamatupidamine toimis kuni selle aasta kevadeni nii nagu enamike firmade raamatupidamine. Ko\u0303igepealt Hotelliveeb.ee inimene pidi kontrollima, et arve oleks korrektne, misja\u0308rel see edastati raamatupidajale, kes selle ka\u0308sitsi programmi sisestas ja seeja\u0308rel ka vajadusel panka u\u0308lesse pani. Igakuiselt oli vaja raamatupidamisel tuhandeid ostu- ja mu\u0308u\u0308giarveid ka\u0308sitleda. Ta\u0308naseks on see paberite sahin unustatud. Hotelliveeb.ee tegi koosto\u0308o\u0308s..."}, {"text_idx": "#000020", "text": "Info tegelike kasusaajate kohta tuleb esitada 30. oktoobriks 2018 A\u0308riregistris. Andmed saab esitada elektrooniliselt a\u0308riregistri ettevo\u0303tjaportaali kaudu aadressil tegelike kasusaajate andmete elektrooniliseks esitamiseks leiate ettevo\u0303tjaportaali abiinfost. Kui Teil puudub vo\u0303imalus andmete elektrooniliseks esitamiseks (puudub kehtiv ID-kaart vo\u0303i e-residendi kaart), saate andmed esitada ka notari vahendusel. Ta\u0308psema juhise tegelike kasusaajate tuvastamiseks leiate Rahandusministeeriumi veebilehelt. Tegelik..."}, {"text_idx": "#000021", "text": "Vanemahu\u0308vitisega seoses on juba jo\u0303ustunud ja varsti jo\u0303ustumas mitmeid muudatusi: \u2022 Vanemahu\u0308vitise maksmise ajal on vo\u0303imalik teenida to\u0308ist tulu kuni pool vanemahu\u0308vitise u\u0308lempiirist. 2018. a on vanemahu\u0308vitise u\u0308lempiiriks 3089,55 eurot. Seega on vo\u0303malik 2018. aastal hinnanguliselt to\u0308o\u0308tasuna juurde teenida 1544 eurot kalendrikuus, ilma et hu\u0308vitist va\u0308hendataks. Juhul kui to\u0308o\u0308tasuna teenitakse rohkem kui pool vanemahu\u0308vitise u\u0308lemma\u0308a\u0308rast,..."}, {"text_idx": "#000024", "text": "Kaie on raamatupidamisbu\u0308roo FMJ tegevjuht. Firmas to\u0308o\u0308tab 7 raamatupidajat, kontorid asuvad Tartus ja Jo\u0303hvis ning FMJ on pakkunud raamatupidamisteenuseid juba u\u0308le 20 aasta. Kaie kirjeldab, et neil on to\u0308o\u0308 juures rohkem nagu partnerite su\u0308steem kui et u\u0308lemuse-alluva oma. Ta u\u0308tleb, et ta to\u0303esti usub sellisesse mudelisse, sest on ka muude ettevo\u0303tete juures ma\u0308rganud, et ha\u0308sti..."}]